Több ezer résztvevővel indult el az Élet menete - fotók
Ezrek emlékeznek a holokauszt áldozataira Budapesten.
Elindult az Élet menete Budapesten. A több ezer emberből álló menet a Cipők a Duna-parton emlékműtől indult, ott a résztvevők köveket, mécseseket és virágokat helyeztek el. Az emlékséta a pesti alsó rakparton, majd a Lánchídon keresztül a Clark Ádám térre tart.

Az idén tizenötödik alkalommal megrendezett menet célja, hogy a résztvevők felekezeti és politikai hovatartozásra való tekintet nélkül együtt róhassák le kegyeletüket a holokauszt áldozatainak emléke előtt, és tegyenek hitet a társadalmi szolidaritás és a demokratikus politikai kultúra mellett.

Az idei program különlegessége, hogy a megemlékezés végén a résztvevők útnak indítják Hajdú Péter amatőr hosszútávfutót, aki nyolc nap alatt 420 kilométert futva érkezik meg Auschwitzba, ahol csatlakozik a nemzetközi Élet menetéhez.

A rendezvényen beszédet mond mások mellett Szántó T. Gábor író, Szinetár Miklós rendező, Aharon Tamir, az Élet menete nemzetközi szervezet igazgatója, Jószéf Amrani, Izrael budapesti nagykövete.
élet menete